Document ID: 32005R0522

ΚΑΝΟΝΙΣΜΌΣ (ΕΚ) αριθ. 522/2005 ΤΗΣ ΕΠΙΤΡΟΠΉΣ
της 1ης Απριλίου 2005
για την τροποποίηση του κανονισμού (ΕΚ) αριθ. 2368/2002 του Συμβουλίου για την εφαρμογή του συστήματος πιστοποίησης της διαδικασίας Κίμπερλυ στο διεθνές εμπόριο ακατέργαστων διαμαντιών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2368/2002 του Συμβουλίου, της 20ής Δεκεμβρίου 2002, για την εφαρμογή του συστήματος πιστοποίησης της διαδικασίας Κίμπερλυ στο διεθνές εμπόριο ακατέργαστων διαμαντιών (1), και ιδίως το άρθρο 19 παράγραφος 6,
Εκτιμώντας τα ακόλουθα:
Για να βελτιωθεί η ασφάλεια και η λειτουργικότητα του κοινοτικού πιστοποιητικού, πρέπει να τροποποιηθούν ορισμένα τεχνικά χαρακτηριστικά που παρατίθενται στο παράρτημα IV του κανονισμού (ΕΚ) αριθ. 2368/2002,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο τίτλος «Αρίθμηση» του παραρτήματος IV του κανονισμού (ΕΚ) αριθ. 2368/2002 τροποποιείται ως εξής:
α)
στην τέταρτη περίπτωση
i)
στην πρώτη γραμμή, το κείμενο «(η οποία στο υπεριώδες φως φαίνεται πράσινη)» διαγράφεται·
ii)
η τρίτη περίπτωση διαγράφεται·
β)
η πέμπτη περίπτωση αντικαθίσταται από το κείμενο: «Δεύτεροι = οκταψήφια διαδοχική αρίθμηση με αόρατη μελάνη (όμοια με την ανωτέρω), φθορίζουσα στο υπεριώδες φως».
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 1 Απριλίου 2005.

Labels: 7
3
14